**Leonard Michael Maltin** (født 1950) er en amerikansk filmkritiker og forfatter av flere bøker om film. Han er mest kjent for filmguiden *Leonard Maltin's Movie Guide*, som han har utgitt i flere oppdaterte utgaver i perioden 1969–2014. Disse guidene inneholder en stor oversikt over (i hovedsak) amerikanske spillefilmer der han gir en kort handlingsbeskrivelse, en kort kommentar og en karakterbedømmelse over de filmene han har sett. Han benytter seg av en skala der det høyest oppnåelig er fire stjerner, og det laveste er BOMB.

Biografi
--------

Maltin vokste opp i Teaneck i New Jersey. Han er sønn av sangerinnen Jacqueline (pikenavn Gould; 1923–2012) og Aaron Isaac Maltin (1915–2002).

Maltin startet skribentkarrieren allerede som 15-åring og tok journalistutdannelse ved New York University. 

Han flyttet omsider til Los Angeles der han skrev ulike artikler om film for blader som *TV Guide* og *Variety*. Han utgav sin første utgave av *Movie Guide* i 1969. Fra 1986 ble den utgitt i en årlig oppdatert versjon. Han besluttet at 2015-utgaven skulle bli den aller siste siden økt konkurranse fra ulike filmsider på Internet hadde ført til et betydelig lavere salgstall av hans guide de senere år. Den siste utgaven inneholder omtale av nesten 16 000 filmer.

Ved siden av Movie Guide har han utgitt bøker som *Of Mice and Magic: A History of American Animated Cartoons, The 151 Best Movies You’ve Never Seen, The Great Movie Comedians, The Disney Films, The Art of the Cinematographer, Movie Comedy Teams, The Great American Broadcast, Leonard Maltin’s Classic Movie Guide* og *Leonard Maltin’s Movie Encyclopedia*.

Han har også hatt en del lederverv innen filmbransjen, blant annet så var han på 1990-tallet president for Los Angeles Film Critics Association og ble også utnevnt av Librarian of Congress til å sitte i styret hos The Board of Directors of the National Film Preservation Foundation. Han var også i nesten 30 år filmkritiker i programmet *Entertainment Tonight.*

Maltin regnes som en av de mest innflytelsesrike amerikanske filmkritikerne i slutten av det 20 århundre.

Referanser
----------

1. ↑   Social Networks and Archival Context, SNAC Ark-ID w6fk0d0p, besøkt 9. oktober 2017[Hentet fra Wikidata]
2. ↑   Internet Movie Database, IMDb-nummer nm0540795, besøkt 12. oktober 2015[Hentet fra Wikidata]
3. 1 2 3  Hammond, Pete (19. august 2014). «Leonard Maltin’s Movie Guide Ending After 45 Years – Internet Kills Iconic Print Paperback». *Deadline* **(engelsk)**. Besøkt 22. mai 2017.
4. ↑  «In 2017, everybody's a critic, says Leonard Maltin». *USA TODAY* **(engelsk)**. 4. mai 2017. Besøkt 22. mai 2017.
5. 1 2 3  «USC Cinematic Arts | School of Cinematic Arts Directory Profile». *cinema.usc.edu*. Besøkt 22. mai 2017.
6. ↑  «Maltin’s BOMBs». *Flicks* **(engelsk)**. 16. september 2014. Besøkt 22. mai 2017. «You can’t deny Maltin’s importance: he’s been in the game for 45 years, and like the late Roger Ebert, he’s that rare, widely recognisable film guru who was able to penetrate the everyday household.»

Eksterne lenker
---------------

* (en) Offisielt nettsted Rediger på Wikidata

* (en) Leonard Maltin – kategori av bilder, video eller lyd på Commons Rediger på Wikidata
* (en) Leonard Maltin på Internet Movie Database Rediger på Wikidata

* (sv) Leonard Maltin i Svensk Filmdatabas Rediger på Wikidata

* (da) Leonard Maltin på Scope Rediger på Wikidata

* (fr) Leonard Maltin på Allociné Rediger på Wikidata

* (en) Leonard Maltin på AllMovie Rediger på Wikidata

* (en) Leonard Maltin hos Rotten Tomatoes Rediger på Wikidata

* (en) Leonard Maltin hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE **·** CiNii **·** MusicBrainz **·** Discogs
 |